KOMISIJOS REGLAMENTAS (EB) Nr. 834/2008
2008 m. rugpjūčio 22 d.
kuriuo iš dalies keičiamas Reglamentas (EB) Nr. 1319/2006 dėl valstybių narių ir Komisijos keitimosi tam tikra informacija apie kiaulieną
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 192 straipsnio 2 dalį ir 4 straipsnį,
kadangi:
(1)
Komisijos reglamente (EB) Nr. 1319/2006 (2) nustatyta, valstybės narės ne vėliau kaip kiekvienos savaitės ketvirtadienį pateikia Komisijai ankstesnės savaitės informaciją apie kotiruojamas kainas.
(2)
Siekiant gauti kuo naujesnę rinkai administruoti reikalingą informaciją ir atsižvelgiant į informacijos perdavimo technologijų pažangą, informacijos perdavimo terminą reikėtų sutrumpinti.
(3)
Reglamentas (EB) Nr. 1319/2006 turėtų būti atitinkamai iš dalies pakeistas.
(4)
Kad valstybėms narėms būtų suteikta galimybė prisitaikyti prie naujo informacijos perdavimo termino, reikėtų, kad šis reglamentas įsigaliotų 2008 m. rugsėjo 1 d.
(5)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1319/2006 1 straipsnio 1 dalies įžanginis sakinys pakeičiamas taip:
„Valstybės narės ne vėliau kaip iki kiekvienos savaitės trečiadienio 12 val. (Briuselio laiku) pateikia Komisijai ankstesnės savaitės informaciją:“.
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Šis reglamentas taikomas nuo 2008 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. rugpjūčio 22 d.